Жириновский Владимир: «Тыркухэм лъэхъуэщымсрадзат»
ЛДПР-м и фракцэм и хэщIапIэщ Къэрал Думэм и унэм и епщIанэ къатыр. Япэу щIыхьам и дежкIэ гугъущ здиунэтIынур къигъуэтыныр. Зы лъэныкъуэкIэ бгъазэмэ, Жириновскэм и къуэ, фракцэм и Iэтащхьэ Лебедев Игорь и егъэблэгъапIэ зыкъизыхым укъыщIэхутэнущ. Абы щыщымщ. Ауэ нэгъуэщI лъэныкъуэмкIэ Iэуэлъауэ, псалъэмакъ къыщоIу.
— ФыкъыщIыхьэ тIурытIурэ. Тефкъузэ. Хъуащ, фыщIэкIыж, — зэхэсхырт ЛДПР-м и вождым и макъ жьгъырур. ЕгъэблэгъапIэм Iутт балигъ ныкъуэхъу гуп.
КъызэрыщIэкIамкIэ, ныбжьыщIэхэм вождым и гъусэу сурэт зытрырагъэхырт. Абы щхьэкIэ кIэлындорым парт кассэм къыхаха сом щищ-щищ къыщратырт.
— Иджыри куэд къэна? — Жириновскэм и макъ къэIуащ, зэрешар къапщIэу.
— Си закъуэщ къэнар, — содыхьэшх. — Сынохъуэхъу ИлъэсыщIэмкIэ!
— А-а, уэра? Къеблагъэ!
«Эрдоган Лениным ещхькъым»
— КъуэкIыпIэбзэхэмкIэ институтым «Тыркубзэмрэ литературэмрэ» и къудамэр къэзыуха уэ илъэс и пэкIэ жыпIэфынут ди къэралитIым я зэхущытыкIэхэр мыпхуэдэу къыщIидзыну?
— Тхыдэм уриплъэжмэ, Тыркур дэ ди япэ бийщ. Ар зэпымыууэ ермэлыхэм, алыджхэм, славянхэм къезэуащ. Псори зэтраукIэну хэтащ. Ауэ, пэжу, иужь илъэси 10 — 12-м ди зэхущытыкIэхэр фIы дыдэу щытащ. Мыбдежым сэ къыщыслъытакъым Эрдоган зыщIэхъуэпсхэр. Сэ си гугъэт Тыркур Кемаль (Кемаль Ататюркщ иджырей Тыркур къызэзыгъэпэщар — Ред.) пхиша гъуэгум тету. Сэ къысфIэщIырт зэманым зыдрагъэкIун къудей щхьэкIэ ислъа-
мым зыдрагъэхьэхыу. Ауэ Эрдоган жыжьэ кIуэ мурад иIэу къыщIэкIащ. Абы мыпIащIэурэ ислъам революцэ иригъэкIуэкIырт. Ауэ Эрдоган Лениным ещхькъым. Пэжщ, зэзгъэщIэнуи сыхунэсакъым: Тыркум сызэрыщыIар сыхьэтитI къудейщ. Ари къэрал IуэхукIэ.
— Ауэ сэ зэхэсхащ уэ Тыркур фIы дыдэу пцIыхуу. Хэбгъэзыхьмэ, абы лъэхъуэщым ущисауи жаIэ.
— Пэжщ. Совет химзаводхэм ящыщ зы щаухуэм абы тэрмэшу сыщылэжьащ. Гъэмахуэт. Сэ, илъэс 23-рэ зи ныбжь студентыр, схуэдэ щIалэхэм сепсалъэрт. Зым бгъэхэIу дамыгъэ цIыкIу, адрейм щай естырт. Дэ зэпымыууэ къыткIэлъыплъырт полицэ щэхум и лэжьакIуэр. ИщIэн игъуэтыртэкъым. Мыгувэу пенсэм кIуэнут.
Арати, Iуэху сыкъищIащ. Абы щыгъуэм Тыркум щызекIуэрт зауэм и пэкIэ Муссолини и фашист кодексым къытраупсыкIа уголовнэ кодексыр, коммунизмэр пропагандэ пщIыуэ хуит зымыщI статья зыхэтыр. Сэ сагъэкъуэншащ совет бгъэхэIу дамыгъэ цIыкIухэр стыкIэрэ СССР-мрэ коммунизмэмрэ пропагандэ сщIыуэ.
— ИкIи уэ лъэхъуэщым укъыщIэхута?
— Дауи. ИужькIэ ягъэуващ къэралым сыкъикIыжыну сыхуимыту. Ауэ судым сэ зыкIи сигъэкъуэншэфакъым. Сигъэзэхуащ.
«Ахэр хуейщ
империещIэ яухуэну»
— Владимир, тюркологыу щыт уэ къыджеIэт тыркупсэм и сыт хуэдэ лъэныкъуэр мы зэманым къэтлъытэн хуейми.
— Япэрауэ, тыркухэр Iэпхъуэшапхъуэ лъэпкъщ. Ахэр монголхэм ебгъапщэ хъунущ. ГущIэгъу жыхуаIэ ящIэркъым. НэгъуэщI зыи хьэлу яхэлъщ — урысхэм, православнэхэм, славянхэм къатеплъэ хъуркъым. Апхуэдэ хьэл яхэлъкъым персхэми хьэрыпхэми. Ауэ нэхъыщхьэр Туран и идеологиерщ, тырку къэралышхуэ къызэрагъэпэщыну зэрыхуейрщ. Ахэр хущIокъу тыркубзэрыпсалъэ лъэпкъ псори — тэтэрхэр, башкирхэр, узбекхэр, къыргъызхэр, тыркумэнхэр, нэгъуэщIхэр — зэгуагъэхьэну. Ар щIыналъэ ин дыдэщ — Хакасиер, Енисей и тафэхэр, Алтай. Яхэгъэхьэж уйгурхэр, дунганхэр, КъухьэпIэ Китайр.
— АтIэ иджы абыхэм сыт хуэдэу дахущытыну?
— Езыхэр зэрыпхъуакIуэщ, абыхэм къалъытэр къарум и закъуэщ.
— АтIэ фIэкIыпIэ имыIэу дезэуэну къыщIидзрэ?
— КъэкIуэну зэманым тепщIыхьмэ, къыщIедз. Ар КъухьэпIэм и куэзыр щIэхуащ. Езы КъухьэпIэр зэуэну хуейкъым, ар къулейщ, щэнхабзэ лъагэ зиIэщ. Ауэ Урысейр къыжьэдикъуэфын папщIэ зыгуэр къытпэщIигъэувэн хуейщ. Китайр къытпэщIэувэнукъым — сыт абы Урысейр зэребгъэщIынур? Япониер къэрал цIыкIущ, жыжьэщ. Хьэрыпхэр езы-хэр зэзэгъыжыркъым. Зэуэфыну къэнэжыр зы закъуэщ — Тыркурщ. Ар дэ пщыкIутIрэ къыдэзэуащ, 8-м дыщытекIуащ, адрейхэм дыщызэрытегъэкIуакъым. Абы къокI псори зэхэту илъэс 500-кIэ дызэбияуэ.
— Дэ а зауэм дыхыхьэн хуей?
— А зауэр къэдмыгъэхъун тлъэкIынущ экономикэ IэмалкIэ. Дэ Тыркум и лэжьэгъу нэхъыщхьэу дыщытащ. Дауи, газыр Катарым, щIыдагъэр Сауд Хьэрыпым къратыфынущ. Ауэ абыхэм ныкъуэкъуэгъуу Ираныр яIэщ. Ар езыр хуейщ КъуэкIыпIэ Гъунэгъум щытепщэну. Дэ нэхъ зытедгъэщIэн хуейр курдхэрщ. Ахэр Тыркум мелуан 20 щохъу. Курдхэр зэкъуэувэрэ къэрал щхьэхуэ яухуэну хуежьэмэ, Тыркур укIуриинущ.
«Дэ Евросоюзми НАТО-ми дыхагъэхьэнущ»
— Уэ уигъэпIейтейркъэ ди бийхэр нэхъыбэ, ди ныбжьэгъухэр нэхъ мащIэ зэрыхъум?
— Хьэуэ. Американхэми европейхэми я гупэр Урысейм къыхуагъазэ. ИкIэм-икIэжым Европэм къыгурыIуащ езыхэм я дежкIэ шынагъуэ нэхъыщхьэр къызыпкърыкIыр къакIуэхэр, псом япэу хьэрыпхэр зэрыарар. Апхуэдэу Европэм къыгурыIуащ ахэр Урысейм фIэкIа нэ-
гъуэщIым къызэримыгъэувыIэфынур. Америкэр хуейкъым Европэр фIэкIуэдыну. Иджы европейхэм Штатхэм жраIэ: Урысейм Iуэхухэр зэтес ищIынщ е фэ фщIы.
— НэгъуэщIу жыпIэмэ, 2016 гъэм КъухьэпIэм декIужыну?
— Хьэуэ. Дэ зэгъусэ дыщыхъунур илъэсипщIхэр дэкIа иужьщ — дэ Евросоюзым, Шенген зонэм дыхагъэхьэнущ, еврэм и жьауэм дыщIэувэнущ. НАТО-р зэхуащIыжынущ е абы зригъэубгъунущ Урысейр хэту. Урысейм и бий унэтIыныгъэ щыIэжынукъым.
«2016 гъэр нэхъыфIу щытынущ.
КIэпIейкIэ бжыгъэкIэ»
— АтIэ, а зэманыр къэсыху дауэ дыпсэуну?
— ДефIэкIуэнущ… санкцэхэм я фIыгъэкIэ! ФIыуэ къызэрытхущытырщ ди экономикэр хьэлэч зыщIыр. Иджы япэ дыдэу Iэщэм нэхърэ нэхъыбэ мэкъумэшхэкIхэу тщэ хъуащ. Ди деж къыщытрахащ гъавэ тонн мелуанищэ. Дэ иджы аргуэру дгъэшхэфынущ дунейм мэжалIэу тетыр! Дауи, ахъшэ къыдатмэ. Ди гъавэщIапIэхэм нэхъри зед- гъэубгъумэ, тщэнур щIыдагъэрэ газкъым, атIэ ерыскъыхэкIхэрщ. ЩIыдагъэмрэ газымрэ бензиныр пуд ящIынущ, хадэхэкIрэ пхъэщхьэмыщхьэрэ куэду къызэдызытыну теплицэхэр ягъэплъынущ.
— НэгъуэщIу жыпIэмэ, 2016 гъэм нэхъыфIу дыпсэунущ.
— Зы мащIэкIэ. КIэпIейкIэ бжыгъэкIэ. 2017 гъэри кIэпIейкIэ бжыгъэкIэ нэхъыфIынущ… Урысейхэм зы хьэл мыхъумыщIэ тхэлъщ — псори занщIэу зэдгъэхъулIэну дыхуейщ. Пэжщ, къулеигъэхэр къыдобэкI. ХьэрычэтыщIэ лэжьыгъэ мащIэм лъахъэ ихын къудейрщ къэнэжыр. Къулейхэм мышынэу я мылъкур экономикэм халъхьэн хуейщ. ИтIа-нэ заводыщIэхэр, фабрикэщIэхэр, хьэщIэщ зыкъизыххэр къэхутэнущ, медицинэм зиужьынущ — псори дэгъуэ хъунущ.
«КъулыкъущIэхэм я фызхэмрэ бынхэмрэ мылъку зэрагъэкIуэну хуит мыщIын»
— Уэ зыри жыпIакъым коррупцэм теухуауэ. Ар экономикэм зэран хуэхъуркъэ?
— Ахъшэр къэралым къинэн папщIэ финанс амнистие едвгъэгъэкIуэкI. Абы занщIэу къихьыжынущ коррупцэм ихьар. КъищынэмыщIауэ, губернаторым и къуэдзэхэр нэгъуэщI парламент партхэм щыщын хуейщ. Властым и IэнатIэ псоми апхуэдэ щытыкIэ щыгъэувыпхъэщ.
— Езы прокурор нэхъыщхьэ Чайки хэтуи?
— Дэнэ IэнатIи! ЛДПР-м, КПРФ-м, «Захуагъэ здэщыIэ Урысейм» щыщ къуэдзэхэр иIамэ, къаугъэ гуэри къэхъеинутэкъым. Иджы дэ къыхыдолъхьэ къэрал къулыкъушхуэ зыIыгъ цIыхухэм я унагъуэхэм щыщхэм хьэрычэтыщIэ лэжьыгъэ ирагъэкIуэкIыну хуит зымыщI хабзэ. Я бынхэми фызхэми мылъку гуэри зэрагъакIуэ хъунукъым.
— Думэм къищтэну апхуэдэ хабзэ? КъулыкъущIэхэм зыкъыпэщIасэнукъэ.
— Иджыпсту ар пхыкIынущ. ПхымыкIмэ, аргуэру зэ къагъэлъэгъуэнущ бынхэмрэ фызхэмрэ мылъкум ехьэлIауэ ялэжь хьэгъэщагъэхэр зэрыщIауфэр. А хабзэр щыIамэ, Лужковыр иджыри къэс мэру лажьэрт. Апхуэдэ щIыкIэкIэ дэ ахэр къыдогъэл, зиунагъуэрэ!
Ворбский Владимир.
«Комсомольская правда»ЛДПР-м и фракцэм и хэщIапIэщ Къэрал Думэм и унэм и епщIанэ къатыр. Япэу щIыхьам и дежкIэ гугъущ здиунэтIынур къигъуэтыныр. Зы лъэныкъуэкIэ бгъазэмэ, Жириновскэм и къуэ, фракцэм и Iэтащхьэ Лебедев Игорь и егъэблэгъапIэ зыкъизыхым укъыщIэхутэнущ. Абы щыщымщ. Ауэ нэгъуэщI лъэныкъуэмкIэ Iэуэлъауэ, псалъэмакъ къыщоIу.
— ФыкъыщIыхьэ тIурытIурэ. Тефкъузэ. Хъуащ, фыщIэкIыж, — зэхэсхырт ЛДПР-м и вождым и макъ жьгъырур. ЕгъэблэгъапIэм Iутт балигъ ныкъуэхъу гуп.
КъызэрыщIэкIамкIэ, ныбжьыщIэхэм вождым и гъусэу сурэт зытрырагъэхырт. Абы щхьэкIэ кIэлындорым парт кассэм къыхаха сом щищ-щищ къыщратырт.
— Иджыри куэд къэна? — Жириновскэм и макъ къэIуащ, зэрешар къапщIэу.
— Си закъуэщ къэнар, — содыхьэшх. — Сынохъуэхъу ИлъэсыщIэмкIэ!
— А-а, уэра? Къеблагъэ!
«Эрдоган Лениным ещхькъым»
— КъуэкIыпIэбзэхэмкIэ институтым «Тыркубзэмрэ литературэмрэ» и къудамэр къэзыуха уэ илъэс и пэкIэ жыпIэфынут ди къэралитIым я зэхущытыкIэхэр мыпхуэдэу къыщIидзыну?
— Тхыдэм уриплъэжмэ, Тыркур дэ ди япэ бийщ. Ар зэпымыууэ ермэлыхэм, алыджхэм, славянхэм къезэуащ. Псори зэтраукIэну хэтащ. Ауэ, пэжу, иужь илъэси 10 — 12-м ди зэхущытыкIэхэр фIы дыдэу щытащ. Мыбдежым сэ къыщыслъытакъым Эрдоган зыщIэхъуэпсхэр. Сэ си гугъэт Тыркур Кемаль (Кемаль Ататюркщ иджырей Тыркур къызэзыгъэпэщар — Ред.) пхиша гъуэгум тету. Сэ къысфIэщIырт зэманым зыдрагъэкIун къудей щхьэкIэ ислъа-
мым зыдрагъэхьэхыу. Ауэ Эрдоган жыжьэ кIуэ мурад иIэу къыщIэкIащ. Абы мыпIащIэурэ ислъам революцэ иригъэкIуэкIырт. Ауэ Эрдоган Лениным ещхькъым. Пэжщ, зэзгъэщIэнуи сыхунэсакъым: Тыркум сызэрыщыIар сыхьэтитI къудейщ. Ари къэрал IуэхукIэ.
— Ауэ сэ зэхэсхащ уэ Тыркур фIы дыдэу пцIыхуу. Хэбгъэзыхьмэ, абы лъэхъуэщым ущисауи жаIэ.
— Пэжщ. Совет химзаводхэм ящыщ зы щаухуэм абы тэрмэшу сыщылэжьащ. Гъэмахуэт. Сэ, илъэс 23-рэ зи ныбжь студентыр, схуэдэ щIалэхэм сепсалъэрт. Зым бгъэхэIу дамыгъэ цIыкIу, адрейм щай естырт. Дэ зэпымыууэ къыткIэлъыплъырт полицэ щэхум и лэжьакIуэр. ИщIэн игъуэтыртэкъым. Мыгувэу пенсэм кIуэнут.
Арати, Iуэху сыкъищIащ. Абы щыгъуэм Тыркум щызекIуэрт зауэм и пэкIэ Муссолини и фашист кодексым къытраупсыкIа уголовнэ кодексыр, коммунизмэр пропагандэ пщIыуэ хуит зымыщI статья зыхэтыр. Сэ сагъэкъуэншащ совет бгъэхэIу дамыгъэ цIыкIухэр стыкIэрэ СССР-мрэ коммунизмэмрэ пропагандэ сщIыуэ.
— ИкIи уэ лъэхъуэщым укъыщIэхута?
— Дауи. ИужькIэ ягъэуващ къэралым сыкъикIыжыну сыхуимыту. Ауэ судым сэ зыкIи сигъэкъуэншэфакъым. Сигъэзэхуащ.
«Ахэр хуейщ
империещIэ яухуэну»
— Владимир, тюркологыу щыт уэ къыджеIэт тыркупсэм и сыт хуэдэ лъэныкъуэр мы зэманым къэтлъытэн хуейми.
— Япэрауэ, тыркухэр Iэпхъуэшапхъуэ лъэпкъщ. Ахэр монголхэм ебгъапщэ хъунущ. ГущIэгъу жыхуаIэ ящIэркъым. НэгъуэщI зыи хьэлу яхэлъщ — урысхэм, православнэхэм, славянхэм къатеплъэ хъуркъым. Апхуэдэ хьэл яхэлъкъым персхэми хьэрыпхэми. Ауэ нэхъыщхьэр Туран и идеологиерщ, тырку къэралышхуэ къызэрагъэпэщыну зэрыхуейрщ. Ахэр хущIокъу тыркубзэрыпсалъэ лъэпкъ псори — тэтэрхэр, башкирхэр, узбекхэр, къыргъызхэр, тыркумэнхэр, нэгъуэщIхэр — зэгуагъэхьэну. Ар щIыналъэ ин дыдэщ — Хакасиер, Енисей и тафэхэр, Алтай. Яхэгъэхьэж уйгурхэр, дунганхэр, КъухьэпIэ Китайр.
— АтIэ иджы абыхэм сыт хуэдэу дахущытыну?
— Езыхэр зэрыпхъуакIуэщ, абыхэм къалъытэр къарум и закъуэщ.
— АтIэ фIэкIыпIэ имыIэу дезэуэну къыщIидзрэ?
— КъэкIуэну зэманым тепщIыхьмэ, къыщIедз. Ар КъухьэпIэм и куэзыр щIэхуащ. Езы КъухьэпIэр зэуэну хуейкъым, ар къулейщ, щэнхабзэ лъагэ зиIэщ. Ауэ Урысейр къыжьэдикъуэфын папщIэ зыгуэр къытпэщIигъэувэн хуейщ. Китайр къытпэщIэувэнукъым — сыт абы Урысейр зэребгъэщIынур? Япониер къэрал цIыкIущ, жыжьэщ. Хьэрыпхэр езы-хэр зэзэгъыжыркъым. Зэуэфыну къэнэжыр зы закъуэщ — Тыркурщ. Ар дэ пщыкIутIрэ къыдэзэуащ, 8-м дыщытекIуащ, адрейхэм дыщызэрытегъэкIуакъым. Абы къокI псори зэхэту илъэс 500-кIэ дызэбияуэ.
— Дэ а зауэм дыхыхьэн хуей?
— А зауэр къэдмыгъэхъун тлъэкIынущ экономикэ IэмалкIэ. Дэ Тыркум и лэжьэгъу нэхъыщхьэу дыщытащ. Дауи, газыр Катарым, щIыдагъэр Сауд Хьэрыпым къратыфынущ. Ауэ абыхэм ныкъуэкъуэгъуу Ираныр яIэщ. Ар езыр хуейщ КъуэкIыпIэ Гъунэгъум щытепщэну. Дэ нэхъ зытедгъэщIэн хуейр курдхэрщ. Ахэр Тыркум мелуан 20 щохъу. Курдхэр зэкъуэувэрэ къэрал щхьэхуэ яухуэну хуежьэмэ, Тыркур укIуриинущ.
«Дэ Евросоюзми НАТО-ми дыхагъэхьэнущ»
— Уэ уигъэпIейтейркъэ ди бийхэр нэхъыбэ, ди ныбжьэгъухэр нэхъ мащIэ зэрыхъум?
— Хьэуэ. Американхэми европейхэми я гупэр Урысейм къыхуагъазэ. ИкIэм-икIэжым Европэм къыгурыIуащ езыхэм я дежкIэ шынагъуэ нэхъыщхьэр къызыпкърыкIыр къакIуэхэр, псом япэу хьэрыпхэр зэрыарар. Апхуэдэу Европэм къыгурыIуащ ахэр Урысейм фIэкIа нэ-
гъуэщIым къызэримыгъэувыIэфынур. Америкэр хуейкъым Европэр фIэкIуэдыну. Иджы европейхэм Штатхэм жраIэ: Урысейм Iуэхухэр зэтес ищIынщ е фэ фщIы.
— НэгъуэщIу жыпIэмэ, 2016 гъэм КъухьэпIэм декIужыну?
— Хьэуэ. Дэ зэгъусэ дыщыхъунур илъэсипщIхэр дэкIа иужьщ — дэ Евросоюзым, Шенген зонэм дыхагъэхьэнущ, еврэм и жьауэм дыщIэувэнущ. НАТО-р зэхуащIыжынущ е абы зригъэубгъунущ Урысейр хэту. Урысейм и бий унэтIыныгъэ щыIэжынукъым.
«2016 гъэр нэхъыфIу щытынущ.
КIэпIейкIэ бжыгъэкIэ»
— АтIэ, а зэманыр къэсыху дауэ дыпсэуну?
— ДефIэкIуэнущ… санкцэхэм я фIыгъэкIэ! ФIыуэ къызэрытхущытырщ ди экономикэр хьэлэч зыщIыр. Иджы япэ дыдэу Iэщэм нэхърэ нэхъыбэ мэкъумэшхэкIхэу тщэ хъуащ. Ди деж къыщытрахащ гъавэ тонн мелуанищэ. Дэ иджы аргуэру дгъэшхэфынущ дунейм мэжалIэу тетыр! Дауи, ахъшэ къыдатмэ. Ди гъавэщIапIэхэм нэхъри зед- гъэубгъумэ, тщэнур щIыдагъэрэ газкъым, атIэ ерыскъыхэкIхэрщ. ЩIыдагъэмрэ газымрэ бензиныр пуд ящIынущ, хадэхэкIрэ пхъэщхьэмыщхьэрэ куэду къызэдызытыну теплицэхэр ягъэплъынущ.
— НэгъуэщIу жыпIэмэ, 2016 гъэм нэхъыфIу дыпсэунущ.
— Зы мащIэкIэ. КIэпIейкIэ бжыгъэкIэ. 2017 гъэри кIэпIейкIэ бжыгъэкIэ нэхъыфIынущ… Урысейхэм зы хьэл мыхъумыщIэ тхэлъщ — псори занщIэу зэдгъэхъулIэну дыхуейщ. Пэжщ, къулеигъэхэр къыдобэкI. ХьэрычэтыщIэ лэжьыгъэ мащIэм лъахъэ ихын къудейрщ къэнэжыр. Къулейхэм мышынэу я мылъкур экономикэм халъхьэн хуейщ. ИтIа-нэ заводыщIэхэр, фабрикэщIэхэр, хьэщIэщ зыкъизыххэр къэхутэнущ, медицинэм зиужьынущ — псори дэгъуэ хъунущ.
«КъулыкъущIэхэм я фызхэмрэ бынхэмрэ мылъку зэрагъэкIуэну хуит мыщIын»
— Уэ зыри жыпIакъым коррупцэм теухуауэ. Ар экономикэм зэран хуэхъуркъэ?
— Ахъшэр къэралым къинэн папщIэ финанс амнистие едвгъэгъэкIуэкI. Абы занщIэу къихьыжынущ коррупцэм ихьар. КъищынэмыщIауэ, губернаторым и къуэдзэхэр нэгъуэщI парламент партхэм щыщын хуейщ. Властым и IэнатIэ псоми апхуэдэ щытыкIэ щыгъэувыпхъэщ.
— Езы прокурор нэхъыщхьэ Чайки хэтуи?
— Дэнэ IэнатIи! ЛДПР-м, КПРФ-м, «Захуагъэ здэщыIэ Урысейм» щыщ къуэдзэхэр иIамэ, къаугъэ гуэри къэхъеинутэкъым. Иджы дэ къыхыдолъхьэ къэрал къулыкъушхуэ зыIыгъ цIыхухэм я унагъуэхэм щыщхэм хьэрычэтыщIэ лэжьыгъэ ирагъэкIуэкIыну хуит зымыщI хабзэ. Я бынхэми фызхэми мылъку гуэри зэрагъакIуэ хъунукъым.
— Думэм къищтэну апхуэдэ хабзэ? КъулыкъущIэхэм зыкъыпэщIасэнукъэ.
— Иджыпсту ар пхыкIынущ. ПхымыкIмэ, аргуэру зэ къагъэлъэгъуэнущ бынхэмрэ фызхэмрэ мылъкум ехьэлIауэ ялэжь хьэгъэщагъэхэр зэрыщIауфэр. А хабзэр щыIамэ, Лужковыр иджыри къэс мэру лажьэрт. Апхуэдэ щIыкIэкIэ дэ ахэр къыдогъэл, зиунагъуэрэ!
Ворбский Владимир.
«Комсомольская правда»
